**Johann Rudolph Schellenberg**, nado o 4 de xaneiro de 1740 en Basilea, e finado o 6 de agosto de 1806 en Töss, localidade da cidade de Winterthur, foi un gravador, pintor e naturalista suízo, especializado en entomoloxía.

Está considerado como un dos ilustradores máis importantes da súa época e o gravador suízo máis importante do século XVIII.

Traxectoria
-----------

Johann Rudolph Schellenberg era fillo do pintor Johann Ulrich Schellenberg e de Anna Katharina Huber, filla do tamén pintor Johann Rudolf Huber. Os primeiros intentos artísticos de J. R. Schellenberg baseáronse en suxestións de Johann Rudolf Huber. Cando este morreu en 1748, a familia trasladouse a Winterthur, o lugar de nacemento do pai. Alí Schellenberg aprendeu, xunto con Anton Graff, na escola de debuxo de seu pai, e traballou no seu taller. Regresou a Basilea, onde probou sorte coa pintura de paisaxes e retratos. As primeiras pinturas de Schellenberg, especialmente decorados de teatro e debuxos de pastores e agricultores, datan deste período.

Despois dunha proxectada viaxe a Italia, que non puido realizar debido a unha repentina enfermidade, Schellenberg, regresou a Winterthur, onde se retirou. Johannes Gessner, de Zúric, encargou a Schellenberg que ralizara debuxos de historia natural con fins científicos. Schellenberg trasladouse a Zúric, onde viviu co seu mecenas Gessner e fixo numerosos debuxos, principalmente de insectos. A primeira obra, na que aparecieron 52 augafortes de Schellenberg, foi *Kennzeichen der Insekten*, de Johann Heinrich Sulzer, en 1761. 

Esta obra tivo un grande éxito no país e no estranxeiro, o que fixo que Schellenberg tivera novas encargas. Nos anos seguientes creou ao redor de 3 800 debuxos entomolóxicos, algúns dos cales tamén se publicaron nas propias obras de Schellenberg, por exemplo na súa obra *Genres des mouches* (Xéneros de moscas, publicada en 1803. Unha das súas obras máis importantes son as ilustracións de *Physiognomischen Fragmenten* de Johann Caspar Lavater. En total, obras de Schellenberg pódense encontrar en ao redor de 170 libros. Realizou máis de 4 000 ilustracións.

Johann Rudolf Schellenberg casou con Maria Magdalena Hegner en 1766. A parella tivo dous fillos, que tamén foron debuxantes e gravadores, e catro fillas. 

Schellenberg describiu a suborde Adephaga, dos coleópteros, en 1806.

Por outra parte, Johann Rudolph Schellenberg tamén formou a numerosos artistas. Entre os seus alumnos están Johann Georg Penzel, Johann Heinrich Lips, Emanuel Steiner e Johann Jakob Biedermann.

Finalmente, morreu en Töss preto de Winterthur.

Obras
-----

Unha páxina de *Gattungen der Fliegen* (1803)
Unha das máis de 4 000 acuarelas de insectos feitas por Schellenberg
### Obras propias

* *Pour raillerie.* 1772.
* *Biblische Geschichte des alten Testaments in Kupfer geätzt.* 1774
* *Plantes et arbustes d'agrément.* 1791–1794.
* *Sittenlehre in Fabeln und Erzählungen für die Jugend.* 1794.
* *Kurze Abhandlung über die Ätzkunst.* 1795.
* *Collection choisie de plantes et arbustes.* 1797.
* *Das Geschlecht der Land- und Wasserwanzen nach Familien geordnet.* 1800.
* *Entomologische Beyträge.* 1802.
* *Gattungen der Fliegen.* 1803.

### Obras con ilustracións de Schellenberg

* Johann Bernhard Basedow: *Elementarwerk*. 1774.
* Johann Caspar Lavater: *Physiognomische Fragmente*. 1775–1778.
* Johann Heinrich Sulzer: *Abgekürzte Geschichte der Insekten*. 1776.
* Johann Kaspar Füssli: *Magazin für die Liebhaber der Entomologie*. 1778–1779.
* Johann Caspar Füssli: *Archiv für Insektengeschichte*. 1778–1786.
* Johann Jacob Römer: *Genera Insectorum Linnaei et Fabricii iconibus illustrata*. 1789.
* Carl Ludwig Willdenow: *Historia amaranthorum*. 1790.
* Hans Heinrich Heidegger: *Der vernünftige Dorfpfarrer. Geschichte wie sie ist, und wie sie durchgehends seyn sollte. Lesebuch für Landgeistliche und Bauern*. 1791.
* Carl Ludwig Willdenow: *Helvetische Entomologie*. 1798.
* Johann Karl August Musäus: *Freund Heins Erscheinungen in Holbeins Manier*. 1803.

Abrteviatura
------------

A abreviatura **Schellenberg** emprégase cora recoñecer a Johann Rudolph Schellenberg cono autoridade na descrición e taxonomía en zooloxía.

Notas
-----

1. 1 2 3  Johann RudolfSchellenberg en *Historische Lexikon der Schweiz* *(en alemán)*.
2. ↑  *Genres des mouches*.
3. ↑  Adephaga Schellenberg, 1806 no GBIF.

|  |  |
| --- | --- |
| Control de autoridades | 
* Wd: Q117222
* WorldCat
* VIAF: 24870562
* BMT: 45286
* BNF: 12536625c
* CERL: cnp01350222
* DeutscheBio: 118968416
* FAST: 251089
* GND: 118968416
* HDS: 026140
* ISNI: 0000 0001 0813 5485
* KulturNav: ID
* LCCN: nr89005957
* NKC: mzk2009511178
* NLA: 35601058
* NLG: 247449
* NTA: 163613745
* OL: OL6650706A
* RKD: 70312
* SIKART: 4026121
* SUDOC: 034630430
* ULAN: 500019023

 |